CELEX: 32006R0937
Language: ro
Date: 2006-06-23 00:00:00
Title: Regulamentul (CE) nr. 937/2006 al Comisiei din 23 iunie 2006 privind deschiderea și administrarea unui contingent tarifar comunitar de gluten de porumb originar din Statele Unite ale Americii

Anunţ juridic important

|

32006R0937

Official Journal L 172 , 24/06/2006 P. 0009 - 0010

		20060623Regulamentul (CE) nr. 937/2006 al Comisieidin 23 iunie 2006privind deschiderea și administrarea unui contingent tarifar comunitar de gluten de porumb originar din Statele Unite ale AmericiiCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor [1], în special articolul 12 alineatul (1),întrucât:(1) În temeiul Acordului sub forma unui schimb de scrisori încheiat între Comunitatea Europeană și Statele Unite ale Americii în conformitate cu articolul XXIV alineatul (6) și cu articolul XXVIII din Acordul General pentru Tarife și Comerț (GATT) din 1994 [2], aprobat prin Decizia 2006/333/CE a Consiliului [3], Comunitatea s-a angajat să deschidă, în fiecare an calendaristic, un contingent tarifar cu rată redusă, față de tariful extern comun, la rata de 16 % ad valorem pentru glutenul de porumb de la subpoziția NC ex23031011 din Nomenclatura tarifară și statistică și din Tariful Vamal Comun, originar din Statele Unite ale Americii.(2) Pentru a asigura o bună administrare a acestui contingent tarifar, este necesar să se prevadă pentru agenții economici posibilitatea de a beneficia de acesta în funcție de regulile stabilite de Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar [4], permițând utilizarea acestuia prin respectarea ordinii cronologice a datelor de acceptare a declarațiilor vamale.(3) Originea produselor este determinată în conformitate cu dispozițiile aflate în vigoare în Comunitate. Pentru verificarea originii produselor, este necesar să se țină seama de măsurile de control instituite de autoritățile competente din Statele Unite ale Americii și să se prevadă că la import se solicită certificatul de origine eliberat de acestea din urmă, în conformitate cu legislația comunitară.(4) Măsurile prevăzute de prezentul regulament sunt conforme cu avizul Comitetului de gestionare a cerealelor,ADOPTĂ PREZENTUL REGULAMENT:Articolul 1Importurile de gluten de porumb de la subpoziția NC ex23031011 (subdiviziunea TARIC 10) originar din Statele Unite ale Americii beneficiază de un drept vamal de 16 % ad valorem în limita unui contingent tarifar de 10000 de tone net pentru fiecare an calendaristic începând cu anul 2006.Administrarea acestui contingent tarifar se efectuează sub numărul de ordine 09.0090.Articolul 2(1) Contingentul tarifar prevăzut la articolul 1 este administrat de Comisie în conformitate cu articolele 308a-308c din Regulamentul (CEE) nr. 2454/93.(2) Pentru a beneficia de contingentul tarifar prevăzut la articolul 1 este necesară prezentarea unui certificat de origine eliberat de autoritățile competente din Statele Unite ale Americii, în conformitate cu dispozițiile de la articolele 55-65 din Regulamentul (CEE) nr. 2454/93. Originea produselor la care se referă prezentul regulament este determinată în conformitate cu dispozițiile în vigoare în Comunitate.Articolul 3Prezentul regulament intră în vigoare în a treia zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 23 iunie 2006.Pentru ComisieMariann Fischer BoelMembru al Comisiei[1] JO L 270, 21.10.2003, p. 78. Regulament, astfel cum a fost modificat prin Regulamentul (CE) nr. 1154/2005 al Comisiei (JO L 187, 19.7.2005, p. 11).[2] JO L 124, 11.5.2006, p. 15.[3] JO L 124, 11.5.2006, p. 13.[4] JO L 253, 11.10.1993, p. 1. Regulament, astfel cum a fost modificat ultima dată prin Regulamentul (CE) nr. 402/2006 (JO L 70, 9.3.2006, p. 35).--------------------------------------------------